OzLabs/hebrew-wiki-articles huggingface dataset:
תפוחון

קונכיות של תפוחונים מהמין Pomacea dolioides.]]
תפוחון (שם מדעי: Pomacea) הוא סוג טקסונומי של חילזון ממשפחת Ampullariidae ותת-מחלקת קדם-זימאים החי במים מתוקים. שמו המדעי נגזר מהמילה תפוח, וגם בעברית ובאנגלית הוא מכונה "חילזון תפוח" ו-Apple Snail (בהתאמה). התפוחון מהווה מין פולש מזיק מאוד במדינות רבות בעולם, ובין השאר אסור ייבואו לאירופה, הן באופן ישיר והן באופן עקיף ביחד עם תוצרת חקלאית, שנבדקת כדי לוודא שהיא לא מכילה את התפוחון.
== מאפיינים ==
לתפוחון קונכייה כדורית תפוחה וגדולה ובה בין 3 ל-4 וקצת פיתולים. על רגלו ישנו סוגר (operculum) שמכסה את פתח הקונכייה כשהתפוחון נכנס פנימה לתוכה. הקונכייה גדולה וקוטרה נע בין 5 ל-8 סנטימטר. הקונכייה צבעונית וניתן למצוא קונכיות בגווני חום, צהוב, אדום, ירוק וכחול-סגול.

מוצאו מאמריקה הטרופית ובעיקר אמריקה הדרומית. הוא חי במים מתוקים ואוכל בתיאבון רב צמחיית ביצה וצמחי מים. בשל יכולתו לחסל כמות רבה של צמחייה הוא נחשב לסיכון אקולוגי. הוא הובא למקומות רבים ברחבי העולם, הן כחיית מחמד והן כחילזון למאכל. ברוב המקומות אליהם יובא פרטים הצליחו לברוח מהשבי ולהתרבות בבר, ולהפוך למין פולש הפוגע במערכת האקולוגית ומסכן את קיומה. התפוחון הוא גם מזיק גדול לחקלאות, בייחוד חקלאות לצמחי מים כמו אורז. הוא מזיק הן בגלל שהוא אוכל צמחים רבים והן בגלל שהימצאותו במשלוח תוצרת חקלאית גורמת לפסילת כל המשלוח לייצוא ומחייבת את השמדתו. מבין המינים הפולשים הנפוצים מהסוג תפוחון נמנים Pomacea canaliculata ו-Pomacea bridgesii. פליטי תרבות מהסוג תפוחון נתגלו גם בישראל.

התפוחון מטיל את ביציו בתטולה ורודה בצמחים שנמצאים מעל המים, על מנת להגן עליהם מטורפים החיים במקווי מים כגון דו-חיים ודגים.

== גלריה ==

<gallery widths="200" heights="150">
File:Pomacea sp. - Flickr - Dick Culbert.jpg
File:Pomacea.jpg|תפוחון מהמין Pomacea bridgesii
File:Pomacea insularum 2.jpg|תפוחון מהמין Pomacea insularum
File:Pomacea insularum shell 2.jpg|קונכייה של תפוחון מהמין Pomacea insularum
File:Pomacea canaliculata eggs.jpg|תטולה של תפוחון מהמין Pomacea canaliculata
File:Pomacea diffusa (2).JPG|קונכיות עם מכסה של תפוחון מהמין Pomacea diffusa
</gallery>

== קישורים חיצוניים ==

קטגוריה:ערכים שבהם תבנית בריטניקה אינה מתאימה
קטגוריה:חלזונות עילאיים
ברנהרד הראשון, דוכס בראונשווייג-לינבורג

ברנהרד הראשון, דוכס בראונשווייג-לינבורג (בגרמנית: Bernhard I, Herzog zu Braunschweig und Lüneburg; 1358/1364 – 11 ביוני 1434), היה הדוכס בראונשווייג-לינבורג בין השנים 1388–1434, ואשר הקים את הענף האמצעי של בית לינבורג מבית ולף.

==ביוגרפיה==
ברנהרד נולד בשנת 1358/1364, למגנוס השני, דוכס בראונשווייג-לינבורג ולקתרינה מאנהלט-ברנבורג, בתם של ברנהרד השלישי, נסיך אנהלט-ברנבורג ואגנס מסקסוניה.

בשנת 1373 מת אביו מגנוס השני, דוכס בראונשווייג-לינבורג, ובעקבות כך פרצה מלחמת הירושה של לינבורג, וכתוצאה ממנה השתלטו ונצל הראשון, דוכס סקסוניה-ויטנברג ואחיו אלברכט מסקסוניה-ויטנברג, דוכס לינבורג על שטחי הנסיכות. בשנת 1374 נחתם הסכם בין הצדדים, שברנהרד ואחיו יירשו את הנחלות לאחר מותם של ונצל ואלברכט, אולם אחיו היינריך סירב לקבל את ההסכם. בשנת 1386 התחתנו ברנהרד ואחיו פרידריך עם בנותיו של ונצל, ולאחר מותו של ונצל כתוצאה מהרעלה, ירשו שלושת האחים את הנחלות.

בשנת 1400 נרצח אחיו פרידריך הראשון, דוכס בראונשווייג-לינבורג, וברנהרד והיינריך ירשו את נחלתו (נסיכות בראונשווייג-וולפנביטל). בתגובה על הרצח יצאו ברנהרד והיינריך למסע נקמה נגד הנסיך הבוחר ממיינץ ורוזן ולדק, אשר היו אחראים על תכנון הרצח וביצועו.

בשנת 1409 חילקו ברנהרד והיינריך את הנחלות, וברנהרד קיבל את נסיכות בראונשווייג-וולפנביטל, בעוד היינריך קיבל את נסיכות לינבורג. בשנת 1428 נערך הסכם חדש בין ברנהרד לאחייניו היינריך השליח, דוכס בראונשווייג-לינבורג ווילהלם השלישי, דוכס בראונשווייג-לינבורג, והם החליפו ביניהם את הנחלות, וברנהרד קיבל כעת את נסיכות לינבורג.

ב-11 ביוני 1434 מת ברנהרד בצלה, ובניו אוטו הרביעי, דוכס בראונשווייג-לינבורג ופרידריך השני, דוכס בראונשווייג-לינבורג ירשו את נחלותיו.

==משפחתו==
בשנת 1386 התחתן ברנהרד עם מרגרטה מסקסוניה, בתם של ונצל הראשון, דוכס סקסוניה-ויטנברג וססיליה מקרארה, ממנה נולדו לו 3 ילדים:
* אוטו הרביעי, דוכס בראונשווייג-לינבורג (לא ידוע–1446)
* פרידריך השני, דוכס בראונשווייג-לינבורג (1418–1478)
* קתרינה מבראונשווייג-לינבורג, התחתנה עם קז'ימייז' החמישי, דוכס פומרניה

== אילן יוחסין ==

==קישורים חיצוניים==

{| class="wikitable" style="margin:auto;text-align:center;"
|-
| colspan="3" align="center"| ברנהרד הראשון, דוכס בראונשווייג-לינבורג בית ולף נולד:1358/1364 מת:11 ביוני 1434
|-
| rowspan="1" align="center"| ונצל
| rowspan="2" align="center"| דוכסות בראונשווייג-לינבורג נסיכות לינבורג 1388–1409 1428–1434
| rowspan="1" align="center"| היינריך המתון
|-
| rowspan="1" align="center"| היינריך השליח וילהלם השלישי
| rowspan="1" align="center"| אוטו הרביעי פרידריך השני
|-
| rowspan="1" align="center"| פרידריך הראשון
| rowspan="1" align="center"| דוכסות בראונשווייג-לינבורג נסיכות בראונשווייג-וולפנביטל 1400–1428
| rowspan="1" align="center"| היינריך השליח וילהלם השלישי
|}

קטגוריה:דוכסי בראונשווייג-לינבורג
קטגוריה:בית ולף
קטגוריה:נפטרים ב-1434
היינריך המתון, דוכס בראונשווייג-לינבורג

היינריך המתון, דוכס בראונשווייג-לינבורג (בגרמנית: Heinrich der Milde, Herzog zu Braunschweig und Lüneburg; 1355 – 14 באוקטובר 1416), היה דוכס בראונשווייג-לינבורג בין השנים 1388–1416, ואשר שלט במשך תקופה קצרה עם אחיו גם בנסיכות בראונשווייג-וולפנביטל.

==ביוגרפיה==
היינריך נולד בשנת 1355, למגנוס השני, דוכס בראונשווייג-לינבורג ולקתרינה מאנהלט-ברנבורג, בתם של ברנהרד השלישי, נסיך אנהלט-ברנבורג ואגנס מסקסוניה.

בשנת 1373 מת אביו מגנוס השני, דוכס בראונשווייג-לינבורג, ובעקבות כך פרצה מלחמת הירושה של לינבורג, וכתוצאה ממנה השתלטו ונצל הראשון, דוכס סקסוניה-ויטנברג ואחיו אלברכט מסקסוניה-ויטנברג, דוכס לינבורג על שטחי הנסיכות. בשנת 1374 חתמו אחיו על הסכם שהם יירשו את הנחלות לאחר מותם של ונצל ואלברכט, אולם היינריך סירב לקבל את ההסכם. בשנת 1386 התחתנו אחיו פרידריך וברנהרד עם בנותיו של ונצל, ולאחר מותו של ונצל כתוצאה מהרעלה, ירשו שלושת האחים את הנחלות.

בשנת 1400 נרצח אחיו פרידריך הראשון, דוכס בראונשווייג-לינבורג, והיינריך ובנהרד ירשו את נחלתו (נסיכות בראונשווייג-וולפנביטל). בתגובה על הרצח יצאו היינריך וברנהרד למסע נקמה נגד הנסיך הבוחר ממיינץ ורוזן ולדק, אשר היו אחראים על תכנון הרצח וביצועו.

בשנת 1404 נחטף היינריך על ידי ברנהרד השישי, רוזן ליפה, ושוחרר רק לאחר תשלום כופר, אולם לאחר שחרורו נקם היינריך בברנהרד מליפה בסיוע רופרכט, מלך גרמניה. לאחר מותו של גיסו גרהרד השני, דוכס שלזוויג ניסתה מרגרטה הראשונה, מלכת דנמרק להשתלט על דוכסות שלזוויג, אולם היינריך בסיוע אצילי הולשטיין מנע זאת ממנה.

בשנת 1409 חילקו היינריך וברנהרד את הנחלות, והיינריך קיבל את נסיכות לינבורג, בעוד ברנהרד קיבל את נסיכות בראונשווייג-וולפנביטל. ב-14 באוקטובר 1416 מת היינריך, ובניו היינריך השליח, דוכס בראונשווייג-לינבורג ווילהלם השלישי, דוכס בראונשווייג-לינבורג ירשו את נחלותיו.

==משפחתו==
בשנת 1388 התחתן היינריך עם סופיה מפומרניה-וולגשט, בתם של ולדיסלאב השישי, דוכס פומרניה ואנה ממקלנבורג-שטארגארד, ממנה נולדו לו שני ילדים:
* וילהלם השלישי, דוכס בראונשווייג-לינבורג (1392–1482). פרידריך השלישי, דוכס בראונשווייג-לינבורג היה בנו.
* קתרינה מבראונשווייג-לינבורג (1395–1442), התחתנה עם פרידריך הראשון, הנסיך הבוחר מסקסוניה

בשנת 1409 התחתן היינריך עם מרגרטה מהסן, בתם של הרמן השני, רוזן הסן ומרגרטה מהוהנצולרן-נירנברג, ממנה נולד לו בן אחד:
* היינריך השליח, דוכס בראונשווייג-לינבורג (1411–1473)

== אילן יוחסין ==

==קישורים חיצוניים==

* היינריך המתון, דוכס בראונשווייג-לינבורג 

{| class="wikitable" style="margin:auto;text-align:center;"
|-
| colspan="3" align="center"| היינריך המתון, דוכס בראונשווייג-לינבורג בית ולף נולד:1355 מת:14 באוקטובר 1416
|-
| rowspan="1" align="center"| ונצל
| rowspan="1" align="center"| דוכסות בראונשווייג-לינבורג נסיכות לינבורג 1388–1416
| rowspan="1" align="center"| היינריך השליח וילהלם השלישי
|-
| rowspan="1" align="center"| פרידריך הראשון
| rowspan="1" align="center"| דוכסות בראונשווייג-לינבורג נסיכות בראונשווייג-וולפנביטל 1400–1409
| rowspan="1" align="center"| ברנהרד הראשון
|}

קטגוריה:דוכסים גרמנים
קטגוריה:בית ולף
קטגוריה:ילידי 1355
קטגוריה:נפטרים ב-1416
פרידריך הראשון, דוכס בראונשווייג-לינבורג

פרידריך הראשון, דוכס בראונשווייג-לינבורג (בגרמנית: Friedrich I, Herzog zu Braunschweig und Lüneburg; 1357 – 5 ביוני 1400), היה דוכס בראונשווייג-וולפנביטל בין השנים 1373–1400, ואשר היה מועמד למלך גרמניה.

==ביוגרפיה==
ברנהרד נולד בשנת 1357, למגנוס השני, דוכס בראונשווייג-לינבורג ולקתרינה מאנהלט-ברנבורג, בתם של ברנהרד השלישי, נסיך אנהלט-ברנבורג ואגנס מסקסוניה.

בשנת 1373 מת אביו מגנוס השני, דוכס בראונשווייג-לינבורג, ופרידריך ירש את נסיכות בראונשווייג-וולפנביטל. אולם מכיוון שהיה קטין, שלט אוטו הראשון, דוכס בראונשווייג-גטינגן כעוצר עד לשנת 1381. בעקבות מות אביו פרצה מלחמת הירושה של לינבורג, וכתוצאה ממנה השתלטו ונצל הראשון, דוכס סקסוניה-ויטנברג ואחיו אלברכט מסקסוניה-ויטנברג, דוכס לינבורג על שטחי נסיכות לינבורג. בשנת 1374 נחתם הסכם בין הצדדים, שפרידריך ואחיו יירשו את הנחלות לאחר מותם של ונצל ואלברכט, אולם אחיו היינריך סירב לקבל את ההסכם. בשנת 1386 התחתנו פרידריך ואחיו ברנהרד עם בנותיו של ונצל, ולאחר מותו של ונצל כתוצאה מהרעלה, ירשו שלושת האחים את הנחלות.

במאי 1400 השתתף פרידריך בוועידה של נסיכי האימפריה הרומית הקדושה בפרנקפורט נגד ונצל, מלך גרמניה, ויש היסטוריונים שטוענים שאף הוכתר במהלכה כאנטי-מלך. בדרכו לביתו נרצח פרידריך ב-5 ביוני על ידי היינריך השביעי, רוזן ולדק ואנשיו פרידריך פון הרטינגהאוזן וקונרד פון פלקנברג, ואחיו ירשו את נחלותיו.

==משפחתו==
בשנת 1386 התחתן פרידריך עם אנה מסקסוניה-ויטנברג, בתם של ונצל הראשון, דוכס סקסוניה-ויטנברג וססיליה מקרארה, ממנה נולדו לו שתי בנות:
* קתרינה מבראונשווייג-לינבורג (לא ידוע–1439), התחתנה עם היינריך העשרים וארבעה, רוזן שוורצבורג-זונדרסהאוזן
* אנה מבראונשווייג-לינבורג (לא ידוע–1432), התחתנה עם פרידריך הרביעי, דוכס אוסטריה

== אילן יוחסין ==

==קישורים חיצוניים==
* פרידריך הראשון, דוכס בראונשווייג-לינבורג 

{| class="wikitable" style="margin:auto;text-align:center;"
|-
| colspan="3" align="center"| פרידריך הראשון, דוכס בראונשווייג-לינבורג בית ולף נולד:1357 מת:5 ביוני 1400
|-
| rowspan="1" align="center"| מגנוס השני
| rowspan="1" align="center"| דוכסות בראונשווייג-לינבורג נסיכות בראונשווייג-וולפנביטל 1373–1400
| rowspan="1" align="center"| היינריך המתון ברנהרד הראשון
|}

קטגוריה:דוכסי בראונשווייג-לינבורג
קטגוריה:בית ולף
קטגוריה:ילידי 1357

קטגוריה:נפטרים ב-1400
מגנוס השני, דוכס בראונשווייג-לינבורג

מגנוס השני, דוכס בראונשווייג-לינבורג (בגרמנית: Magnus II, Herzog zu Braunschweig und Lüneburg; 1324 – 25 ביולי 1373), היה הדוכס בראונשווייג-לינבורג בין השנים 1369–1373.

==ביוגרפיה==
מגנוס נולד למגנוס הראשון, דוכס בראונשווייג-לינבורג ולסופיה מברנדנבורג-שטנדאל, בתם של היינריך הראשון, מרקיז ברנדנבורג-שטנדאל ואגנס מבוואריה.

בשנת 1362 סייעו מגנוס ואחיו לודוויג לאחיהם אלברכט השני, ארכיבישוף ברמן, נגד מנהל הבישופות מוריץ מאולדנבורג, ובסיועו של חותנו של לודוויג - וילהלם השני, דוכס בראונשווייג-לינבורג, הכריחו את מוריץ להתפטר מתפקידו.

בשנת 1369 מת אביו מגנוס הראשון, דוכס בראונשווייג-לינבורג, ומגנוס ירש את נסיכות בראונשווייג-וולפנביטל. באותה שנה מת גם דודו וילהלם השני, דוכס בראונשווייג-לינבורג, ומגנוס ירש אף את נסיכות לינבורג. אולם בשנת 1370 פרצה מלחמת הירושה של לינבורג, וכתוצאה ממנה השתלטו ונצל הראשון, דוכס סקסוניה-ויטנברג ואחיו אלברכט מסקסוניה-ויטנברג, דוכס לינבורג על חלק ניכר מנחלותיו.

ב-25 ביולי 1373 מת מגנוס, ורק כמה שנים לאחר מותו הצליחו בניו לרשת את השטחים שנכבשו במהלך המלחמה.

==משפחתו==
מגנוס התחתן עם קתרינה מאנהלט-ברנבורג, בתם של ברנהרד השלישי, נסיך אנהלט-ברנבורג ואגנס מסקסוניה, ממנה נולדו לו 11 ילדים:
* קתרינה אליזבת מבראונשווייג-לינבורג (לא ידוע–1423), התחתנה עם גרהרד השישי, דוכס הולשטיין-רנדסבורג
* היינריך המתון, דוכס בראונשווייג-לינבורג (1355–1416)
* אגנס מבראונשווייג-לינבורג (1356–1430/1434), התחתנה עם בוקהארד החמישי, רוזן מנספלד, ולאחריו התחתנה עם בוגיסלאב השישי, דוכס פומרניה, ולאחריו התחתנה עם אלברכט, מלך שוודיה
* פרידריך הראשון, דוכס בראונשווייג-לינבורג (1357–1400)
* סופיה מבראונשווייג-לינבורג (1358–1416), התחתנה עם אריק הרביעי, דוכס סקסוניה-לאוונבורג
* ברנהרד הראשון, דוכס בראונשווייג-לינבורג (1358/1364–1434)
* אוטו, ארכיבישוף ברמן (1364–1406)
* אגנס מבראונשווייג-לינבורג (לא ידוע–1410), התחתנה עם אלברכט הראשון, דוכס בראונשווייג-גרובנהאגן
* הלנה מבראונשווייג-לינבורג (לא ידוע), התחתנה עם אריק הראשון, רוזן הויה
* אליזבת מבראונשווייג-לינבורג (לא ידוע–1420), התחתנה עם מוריץ הרביעי, רוזן אולדנבורג
* מכטילד מבראונשווייג-לינבורג (1370–לא ידוע), התחתנה עם אוטו השלישי, רוזן הויה

== אילן יוחסין ==

==קישורים חיצוניים==

{| class="wikitable" style="margin:auto;text-align:center;"
|-
| colspan="3" align="center"| מגנוס השני, דוכס בראונשווייג-לינבורג בית ולף נולד:1324 מת:25 ביולי 1373
|-
| rowspan="1" align="center"| וילהלם השני
| rowspan="1" align="center"| דוכסות בראונשווייג-לינבורג נסיכות לינבורג 1369–1373
| rowspan="1" align="center"| ונצל אלברכט
|-
| rowspan="1" align="center"| מגנוס הראשון
| rowspan="1" align="center"| דוכסות בראונשווייג-לינבורג נסיכות בראונשווייג-וולפנביטל 1369–1373
| rowspan="1" align="center"| פרידריך הראשון
|}

קטגוריה:דוכסי בראונשווייג-לינבורג
קטגוריה:בית ולף
קטגוריה:ילידי 1324

קטגוריה:נפטרים ב-1373
דוב שחור היידה גוואי

דוב השחור היידה גוואי (שם מדעי: Ursus americanus carlottae) הוא תת-מין מורפולגי מובחן של דוב שחור אמריקני. ההבדלים המורפולוגיים המשמעותיים ביותר הם גודל הדוב, הגולגולת המסיבית, והשיניים טוחנות הגדולות. תת-מין זה אנדמי להיידה גוואי (קנדה), ונחשב כמין בעל השפעה גדולה על סביבתו ביחס לשטח, בשל אוכלוסיית הדובים ביערות הסובבים את היידה גוואי.

== קישורים חיצוניים ==

קטגוריה:דוביים
קטגוריה:קנדה: יונקים
קטגוריה:בעלי חיים שתוארו ב-1901
דוב שחור ניופאונדלנד

הדוב השחור של ניופאונדלנד (שם מדעי: Ursus americanus hamiltoni) הוא תת-מין מורפולגי מובחן של הדוב השחור האמריקני. דוב שחור ניופאונדלנד אנדמי לאי ניופאונדלנד שבאוקיינוס האטלנטי, והוא בדרך כלל גדול יותר מהדובים השחורים האמריקניים שחיים ביבשת. משקלו נע בין 90 ל-270 ק"ג, והמשקל הממוצע הוא 135 ק"ג. כמו כן, תרדמת החורף של דוב שחור ניופאונדלנד היא בין הארוכות ביותר מבין הדובים החיים באמריקה הצפונית.

== קישורים חיצוניים ==

קטגוריה:דוביים
קטגוריה:קנדה: יונקים
קטגוריה:בעלי חיים שתוארו ב-1957
מגנוס הראשון, דוכס בראונשווייג-לינבורג

מגנוס הראשון, דוכס בראונשווייג-לינבורג (בגרמנית: Magnus I, Herzog zu Braunschweig und Lüneburg; 1304 – 1369), היה דוכס בראונשווייג-לינבורג בין השנים 1344–1369.

==ביוגרפיה==
מגנוס נולד בשנת 1304, לאלברכט השני, דוכס בראונשווייג-לינבורג ולריקסה מוורלה, בתם של היינריך הראשון, נסיך מקלנבורג-גיסטרוב וריקיסה בירגרסדוטר.

בשנת 1318 מת אביו אלברכט השני, דוכס בראונשווייג-לינבורג, אולם מכיוון שמגנוס ואחיו ארנסט היו קטינים, ירש אחיהם אוטו המתון, דוכס בראונשווייג-לינבורג את כל הנחלות. לאחר שהתחתן מגנוס עם סופיה מברנדנבורג-שטנדאל שהייתה אחייניתו של לודוויג הרביעי, קיסר האימפריה הרומית הקדושה, עבר מגנוס בשנת 1333 להתגורר בזנגרהאוזן. בשנת 1444 מת אחיו אוטו המתון, ומגנוס וארנסט ירשו את נחלותיו, אולם ב-17 באפריל 1345 הם חילקו ביניהם את הנחלות.

בשנת 1346 פרצה מלחמה בין מגנוס לארכיבישוף מגדבורג, ובתמורה לסיוע מכר מגנוס את מרקיזות לנדסברג לפרידריך השני, מרקיז מייסן. אולם על אף הסיוע ניצח ארכיבישוף מגדבורג את מגנוס וכבש שטחים נרחבים מנחלותיו, ובעקבות כך השיגו ערי הדוכסות (ובעיקר בראונשווייג) יותר זכויות לעצמם. בשנת 1348 מסר הקיסר את לנדסברג והפלטינט של סקסוניה לברנהרד השלישי, נסיך אנהלט-ברנבורג, אולם הסכסוך ביניהם נפתר בדרכי שלום, על ידי שבנו של מגנוס - מגנוס התחתן עם קתרינה בתו של ברנהרד מאנהלט.

מגנוס ניסה לקבל את זכויות הירושה של נסיכות לינבורג שהייתה בידי בן דודו וילהלם השני, דוכס בראונשווייג-לינבורג, אולם וילהלם ניסה להוריש זאת לנכדיו מדוכסות סקסוניה, מה שהוביל לאחר מותו למלחמת הירושה של לינבורג, שנמשכה עד לשנת 1388. בשנת 1367 הצטרף מגנוס לדיטריך, ארכיבישוף מגדבורג, אלברכט, בישוף הלברשטט, ולדמאר, נסיך אנהלט, ואחרים למערכה נגד גרהרד מברג, בישוף הילדסהיים, אולם הם הובסו בקרב דינקלאר, ומגנוס נפל בשבי ונאלץ לפדות את עצמו בתשלום כופר.

בשנת 1369 מת מגנוס, ובנו מגנוס השני, דוכס בראונשווייג-לינבורג ירש את נחלותיו.

==משפחתו==
מגנוס התחתן עם סופיה מברנדנבורג-שטנדאל, בתם של היינריך הראשון, מרקיז ברנדנבורג-שטנדאל ואגנס מבוואריה, ממנה נולדו לו 8 ילדים:
* מגנוס השני, דוכס בראונשווייג-לינבורג (1324–1373)
* לודוויג מבראונשווייג-לינבורג (לא ידוע–1367)
* אלברכט מבראונשווייג ולאוונבורג-וולפנביטל (לא ידוע–1395)
* היינריך מבראונשווייג-לינבורג
* ארנסט מבראונשווייג-לינבורג
* מתילדה מבראונשווייג-לינבורג, התחתנה עם ברנהרד השלישי, נסיך אנהלט-ברנבורג
* אגנס מבראונשווייג-לינבורג, התחתנה עם היינריך השביעי, רוזן הונשטיין
* סופיה מבראונשווייג-לינבורג, התחתנה עם דיטריך החמישי, רוזן הונשטיין

== אילן יוחסין ==

==קישורים חיצוניים==
* מגנוס הראשון, דוכס בראונשווייג-לינבורג 

{| class="wikitable" style="margin:auto;text-align:center;"
|-
| colspan="3" align="center"| מגנוס הראשון, דוכס בראונשווייג-לינבורג בית ולף נולד:1304 מת:1369
|-
| rowspan="1" align="center"| אוטו המתון
| rowspan="1" align="center"| דוכסות בראונשווייג-לינבורג נסיכות בראונשווייג-וולפנביטל 1344–1369
| rowspan="1" align="center"| מגנוס השני
|}

קטגוריה:דוכסי בראונשווייג-לינבורג
קטגוריה:בית ולף
קטגוריה:ילידי 1304

קטגוריה:נפטרים ב-1369
להפציץ את אנגליה

מטוס גרמני מפציץ את [[לונדון]]
להפציץ את אנגליה או פצצות על אנגליה (בגרמנית: Bomben auf Engeland), הוא שיר בגרמנית שחובר בידי וילהלם סטופר בשנות מלחמת העולם השנייה. השיר הולחן בידי נורברט שולצה, והיה ללהיט בלופטוואפה במהלך הקרב על בריטניה.

במקור השיר נקרא "להפציץ את פולין", והוא חובר בספטמבר 1939 במהלך המערכה בפולין. השיר כלל במקור שני בתים, שבהם מתארים טייסים את תחושת ההתעלות והשמחה שהם חשים כאשר הם ממריאים להפציץ את ערי האויב. אולם לאחר סיום הקרב על פולין ותחילת הבליץ והקרב על בריטניה, שונה שמו ל"להפציץ את אנגליה", והוסף לו בית נוסף אשר בו נאמר: "אנו מעניקים לאריה הבריטי/את המכה המכרעת האחרונה".

==קישורים חיצוניים==
* [http://ingeb.org/Lieder/wirfuhle.html מילות השיר עם תרגום לאנגלית]
* 
* [https://www.youtube.com/watch?v=Z2dMgzsVNck השיר] כולל סרטונים של הלופטוואפה

קטגוריה:שירי מלחמת העולם השנייה
קטגוריה:הקרב על בריטניה בתרבות
קטגוריה:הבליץ
קטגוריה:שירים בגרמנית
קטגוריה:שירי 1939
אילן בנק

אילן בנק (נולד ב-1951) הוא פנימאי, ראומטלוג, לשעבר מנהל מעבדת מחקר בנושא מערכת החיסון בבית החולים תל-השומר, פרופסור לרפואה פנימית בפקולטה לרפואה באוניברסיטת תל אביב ומנהל מחלקה פנימית במרכז רפואי מעיני הישועה בבני ברק.

בין התמחויותיו של בנק בראומטולוגיה, נמנית מומחיותו במחלת לופוס, תסמונת אנטי-פוספוליפידית, (קדחת ים תיכונית משפחתית) ומחלות אוטואינפלמטוריות.

== ביוגרפיה ==
בנק נולד למיירה ופרופ' הרי צבי בנק. במסגרת העתודה האקדמית התקבל בגיל 18 לפקולטה לרפואה באוניברסיטת תל אביב. בנק בוגר הפקולטה לרפואה באוניברסיטת תל אביב בהצטיינות בשנת 1975. בצה"ל שירת כרופא צבאי עד 1982.

לאחר סיום השירות הצבאי יצא בנק לארצות הברית, שם התמחה במחלות פנימיות וראומטולוגיה, (1982-1988). בשנת 1987 התמנה לפרופסור לרפואה בבית הספר לרפואה College of Physicians and Surgeons באוניברסיטת קולומביה בניו יורק.

בשנת 1986 פרסם בנק מאמר מדעי על גילוי של תאי חיסון חדשים מסוג תאי ה-T המכונים 'גאמה-דלתה' האחראים על מערכות החיסון וההגנה מפני חיידקים, וירוסים ומחלות סרטן, המשמשים היום לטיפול בסרטן בניסויים קליניים מתקדמים. המאמר הוכר כ-Pillar of Immunology על יד האיגוד האימונולוגי האמריקני (The American Association of Immunologists) ופורסם שוב ככזה בכתב העט המדעי Journal of Immunology באוגוסט 2016.

בשנת 1988 חזר בנק לישראל, לבית חולים תל-השומר, למחלקה פנימית ו'. בנק מונה לסגן מנהל בכיר של המחלקה, בנוסף ניהל מרפאת מפרקים ואת מעבדת המחקר בנושא מערכת החיסון. בנוסף מכהן בנק כפרופסור חבר באוניברסיטת תל אביב ברפואה.

משנת 2016 מכהן בנק כמנהל מחלקה פנימית בבית החולים מעייני הישועה בבני ברק.

==קישורים חיצוניים==

* [Https://www.ncbi.nlm.nih.gov/pubmed/?term=bank+i ממאמריו של א. בנק] (באתר pubmed)
* [http://www.bhol.co.il/104739/סגירת-מעגל-האב-היה-רופא-גדולי-ישראל-והבן-מונה-למנהל-המחלקה.html "סגירת מעגל: האב היה רופא גדולי ישראל והבן מונה למנהל המחלקה"] בחדרי חדרים, 12 ביולי 2016

==הערות שוליים==

קטגוריה:רופאים פנימיים ישראלים
קטגוריה:אימונולוגים ישראלים
קטגוריה:ראומטולוגים ישראלים
קטגוריה:סגל אוניברסיטת תל אביב: רפואה
קטגוריה:סגל המרכז הרפואי ע"ש חיים שיבא - תל השומר
קטגוריה:סגל אוניברסיטת קולומביה
קטגוריה:רופאים צבאיים ישראלים
קטגוריה:בוגרי העתודה האקדמית
קטגוריה:בעלי תואר דוקטור לרפואה מאוניברסיטת תל אביב
קטגוריה:ישראלים שנולדו ב-1951
צ'ייס קייליש

צ'ייס טיילר קייליש (באנגלית: Chase Tyler Kalisz; נולד ב-7 במרץ 1994) הוא שחיין אמריקאי, האלוף האולימפי (טוקיו 2020) ואלוף העולם (בודפשט 2017) במשחה ל-400 מטר מעורב אישי ואלוף העולם במשחה ל-200 מטר מעורב אישי (בודפשט 2017).

== ביוגרפיה ==
===2013===
באליפות העולם שנערכה בברצלונה, ספרד באוגוסט 2013 זכה קייליש במדליית כסף במשחה ל-400 מטר מעורב אישי בתוצאה של 4:09.22 דקות, אחרי דאיה סטו מיפן (4:08.69 דקות) ולפני טיאגו פריירה מברזיל (4:09.48 דקות).

===2014===
באליפות המכללות שנערכה ב-2014 קבע במשחה ל-400 יארד מעורב אישי שיא אמריקאי חדש של
3:34.50 דקות, שיפור לשיא של טיילר קלרי (3:35.98 דקות).
 
באליפות הפאן פסיפיק בשחייה שנערכה בגולד קוסט, בריזביין אותה שנה הוא זכה במדליית ארד במשחה ל-400 מטר מעורב אישי בתוצאה של 4:09.62 דקות, אחרי קוסוקה הגינו מיפן (4:08.31 דקות) וטיילר קלרי (4:09.03 דקות).

===2015===
באליפות העולם שנערכה בקאזאן, רוסיה באוגוסט 2015 זכה במדליית ארד במשחה ל-
400 מטר מעורב אישי בתוצאה של 4:10.05 דקות, אחרי דאיה סטו (4:08.50 דקות) ודוד וראסטו מהונגריה (4:09.90 דקות).

===2016===
באולימפיאדת ריו דה ז'ניירו (2016) זכה במדליית כסף במשחה ל-400 מטר מעורב אישי בשיא אישי חדש של 4:06.75 דקות, אחרי	קוסוקה הגינו (4:06.05 דקות) ולפני דאיה סטו (4:09.71 דקות).

===2017===
באליפות המכללות שנערכה באינדיאנפוליס, אינדיאנה ב-24 במרץ 2017 קבע במשחה ל-400 יארד מעורב אישי שיא אמריקאי חדש של 3:33.42 דקות.

באליפות ארצות הברית שנערכה ביוני אותה שנה ושמשה את המבחנים האמריקאים לאליפות העולם זכה בשתי מדליות זהב, במשחה ל-200 מטר מעורב אישי בתוצאה של 1:56.51 דקות, לפני אברהם דוויין (1:56.79 דקות) וג'וש פרנו (1:57.14 דקות) ובמשחה ל-400 מטר מעורב אישי בתוצאה של 4:06.99 דקות, לפני ג'יי לית'רלנד (4:09.31 דקות) וגונאר בנץ (4:11.66 דקות). חודש לאחר מכן, באליפות העולם עצמה שנערכה בבודפשט, הונגריה ביולי הוא זכה במדליית זהב במשחה ל-200 מטר מעורב אישי בתוצאה של 1:55.56 דקות, לפני קוסוקה הגינו (1:56.01 דקות) וואנג שון מסין (1:56.28 דקות).

===2018===
באליפות הפאן פסיפיק בשחייה שנערכה בטוקיו, יפן בשנת 2018 זכה בשתי מדליות זהב במשחה ל-200 מטר מוערב אישי בשיא אישי חדש של 1:55.40 דקות לפני מיץ' לרקין מאוסטרליה (1:56.21 דקות) וקוסוקה הגינו (1:56.66 דקות) ובמשחה ל-400 מטר מעורב אישי בתוצאה של 4:07.95 דקות, לפני קוסוקה הגינו (4:11.13 דקות) ודאיה סטו (4:12.60 דקות).

===2021===
====אלוף אולימפי====
באולימפיאדת טוקיו זכה קייליש במדליית זהב במשחה ל-400 מטר מעורב אישי בתוצאה של 4:09.42 דקות, לפני בן ארצו ג'יי לית'רלנד (4:10.28 דקות) וברנדון סמית' מאוסטרליה (4:10.38 דקות).

== תארים והישגים ==
* בשנת 2018 זכה קייליש בתואר שחיין השנה באמריקה.

== שיאים אישיים ==
===בריכה אולימפית===
* 200 מטר פרפר: 1:54.79 דקות (2018)
* 200 מטר מעורב אישי: 1:55.40 דקות (2018)
* 400 מטר מעורב אישי: 4:05.90 דקות (2017)

===בריכת 25 יארד===
* 400 יארד מעורב אישי: 3:33.42 דקות (2017), שיא ארצות הברית

== ראו גם ==

== קישורים חיצוניים ==

קטגוריה:שחייני מעורב אישי
קטגוריה:שחייני חזה
קטגוריה:שחייני פרפר
קטגוריה:אלופי עולם בשחייה
קטגוריה:שחיינים באולימפיאדת ריו דה ז'ניירו (2016)
קטגוריה:זוכי מדליית כסף אולימפית אמריקאים: שחייה
קטגוריה:אמריקאים שנולדו ב-1994
קטגוריה:אלופים אולימפיים אמריקאים באולימפיאדת טוקיו (2020): שחייה
קטגוריה:בוגרי אוניברסיטת ג'ורג'יה
פסל החירות (בודפשט)

הפסל ושני הפסלים המתלווים לו
פסל החירות או פסל החופש (בהונגרית: Szabadság-szobor; מבוטא: סאבאצ'אג סובור) הוא אנדרטה הממוקמת בגבעת גלרט בבודפשט, הונגריה. הפסל מנציח את אלו שהקריבו את חייהם עבור עצמאותה, חירותה, שגשוגה ופריחתה של הונגריה.

==תיאור הפסל==
פסל הברונזה בגובה 14 מ' עומד על בסיס בגובה 26 מ' ומחזיק עלה דקל. לפסל מתלווים שני פסלים קטנים המוצבים לצדי הבסיס.

בזכות מיקומו הגבוה מעל גבעת גלרט, הפסל הוא מאפיין בולט בנוף של בודפשט.

== היסטוריה ==
הבסיס שעליו נמצא הפסל הוקם על גבעת גלרט, המתנשאת לגובה 250 מטר מעל העיר, בידי מיקלוש הורטי, במטרה להציב עליו פסל לזכר בנו, אישטוון הורטי, שנספה בתאונת מטוסים ברוסיה. לפי התכנון המקורי הפסל על הבסיס היה אמור להיות בדמות ילד.

בשנת 1947, הועמדה על הבסיס אנדרטה של מספר פסלים, לזכר שחרור הונגריה במלחמת העולם השנייה באוקטובר 1944, על ידי הצבא האדום. הפסל עוצב על ידי הפסל והאמן ההונגרי זיגמונד קישפלאודי שטרובל.

בדצמבר 1949 תואר הפסל בעיתון דבר:
:"על פסגת גבעה מעבר לנהר, השלטת על כל העיר, הועמדה אנדרטה ענקית, דמות אדירה של חייל סובייטי בהסתערותו. דמות זו רואים מכל פנות העיר, היא מוארת בלילות בזרקורים, היא רבת רושם ורבת משמעות."

על המצבה נרשם במקור ברוסית והונגרית:

שיכול להיות מתורגם כ"לזכר גיבורי מועצת השחרור הסובייטים, הוקם על ידי ההונגרים אסירי התודה ב-1945". במקור היו באנדרטה עוד שני פסלים, שהועברו לפארק המזכרת, מוזיאון חוץ הכולל פסלים של המלחמה הקרה הנמצא בבודפשט. בקול העם הופיע הסבר של הפסלים שהרכיבו את האנדרטה:
:חייל עם לפיד החירות, בעליה לפסל החירות."מצבת הזיכרון המפוארת, המונומנטלית, רבת הדמויות, שהקים העם האונגארי כאות הוקרה למשחדריו הגיבורים הסובייטיים, עם הדמות המרכזית של האשה בעלת הכפיים המורמות המחזיקה מעל לראשה את עלה הזית הענקי, כשמראשותיה עומדות דמויות של חיילים סובייטיים, מכניעי הדראקון הנאציסטי ומשחררי־העם, ומשמאלן — הדמות הקורנת של החייל, המרים בעוז את לפיד השחרור".
למרגלות המצבה, על לוח זיכרון נרשמו שמות המפקדים, הקצינים והחיילים הסובייטיים, "אשר מסרו את חייהם על שחרורה של העיר."

האנדרטה נקראה "פסל השחרור", "אנדרטת החרות" או "אנדרטת השלום".

בימי המרד ההונגרי ב-1956 האנדרטה ניזוקה בכמה מחלקיה.

לאחר המעבר בשנת 1989 משלטון קומוניסטי לדמוקרטי הכיתוב על המצבה שונה ל:

בתרגום מהונגרית: "לזכר כל אלו שהקריבו את חייהם עבור עצמאותה, חירותה ושיגשוגה של הונגריה"
הפסל מעל בודפשט בשעות הערב

== ראו גם==
* הונגריה במלחמת העולם השנייה
* הרפובליקה העממית ההונגרית
* פסל החירות
* פסל החירות (סן מרינו)
* פארק ממנטו

==קישורים חיצוניים==

==הערות שוליים==

קטגוריה:בודפשט: מבנים
כנרת רובינשטיין

כנרת רובינשטיין (נולדה ב-18 בינואר 1979) היא סופרת ישראלית, עורכת ומבקרת ספרים.

== ביוגרפיה ==
כנרת רובינשטיין נולדה בירושלים. למדה כתיבה, תקשורת ותסריטאות בקמרה אובסקורה - בית הספר לאמנות. בעלת תואר שני בספרות עברית מהאוניברסיטה העברית בירושלים.

עבודת התזה שלה עסקה בייצוגים של דיכוי ואלימות ברומן "קול צעדינו" לרונית מטלון. בזמן לימודיה באוניברסיטה הייתה העורכת של עיתון הסטודנטים "פי האתון" ואף ערכה את הגיליון המיוחד שיצא לרגל חמישים שנות הוצאתו לאור. מלמדת ומנחה סדנאות כתיבה יוצרת במקום לשירה בירושלים.

== ספריה ==
* תיבת נוח רומן (גבעתיים: רימונים ועמדה, תשע"ג 2013)
* חבלי הלידה של הירח קובץ סיפורים קצרים (חיפה: פרדס, תשע"ו 2016)
*העובר והשב (חיפה: פרדס, תש"ף, 2020)<ref></ref><ref></ref>
*עליך לא הייתי מאמינה, קובץ סיפורים, (הוצאת כרמל בשיתוף הוצאת עמדה, 2023)

הרומן תיבת נוח מגולל את סיפורם של זוג קשישים, חווה ונוח, הנעלם מבית האבות שלהם. ההיעלמות מוצאת את משפחתה המפורקת של חווה חסרת אונים וחושפת אותם בחולשות שלהם ובמקומות האנושיים ביותר שלהם.

סיפורים קצרים פרי עטה יצאו לאור באנתולוגיה "סופת חול עומדת להגיע" (ינשוף, 2005) ובאנתולוגיה "שולחן לאחד" (בוסקילה, 2014).

בשנת 2008 זכתה במקום הראשון בתחרות הכתיבה ע"ש הרי הרשון על קובץ סיפורים פרי עטה.

== קישורים חיצוניים ==

*[http://aleph.nli.org.il/F/9U4BRNF7JHBFTK9LA3R37Q58XHTBUAPNU1J3PJ9UCP5L8EB7QE-07302?func=short-0&set_number=000887 רשימת הפרסומים של כנרת רובינשטיין] בקטלוג הספרייה הלאומית.
*כנרת רובינשטיין, [https://www.youtube.com/watch?v=C9HiH_3pyns במיזם "סופרים קוראים"] של מרכז הספר והספריות בישראל.
*[https://korebasfarim.com/2016/03/24/השאלון-עם-כנרת-רובינשטיין-מחברת-הספר השאלון עם כנרת רובינשטיין במגזין "קורא בספרים"] של ירין כץ. מרץ, 2016.
*[http://blogs.bananot.co.il/332/ הבלוג של כנרת רובינשטיין באתר בננות.]
*סיפור קצר [https://www.shortstoryproject.com/he/story/האחות/ "האחות" במעבורת – פרויקט הסיפור הקצר.]
*סיפור קצר [https://www.shortstoryproject.com/he/story/%d7%90%d6%b6%d7%9e%d6%bc%d6%b8%d7%94/ "אמה" במעבורת – פרויקט הסיפור הקצר.]
*סיפור קצר [https://www.shortstoryproject.com/he/story/על-כרעי-תרנגולת/ "על כרעי תרנגולת" במעבורת] – פרויקט הסיפור הקצר.
*[https://maala.co.il/%D7%A2%D7%9C-%D7%A7%D7%A8%D7%A7%D7%A2-%D7%94%D7%9E%D7%A6%D7%99%D7%90%D7%95%D7%AA-%D7%92%D7%93%D7%9C%D7%95%D7%AA-%D7%94%D7%91%D7%93%D7%99%D7%95%D7%AA-%D7%94%D7%9B%D7%99-%D7%98%D7%95%D7%91%D7%95%D7%AA/ על קרקע המציאות גדלות הבדיות הכי טובות], באתר "[https://maala.co.il/ מעלה]", יוני 2023 | דברי פרידה ממאיר שלו
*[https://maala.co.il/%D7%9C%D7%9B%D7%9C-%D7%A9%D7%99%D7%A8-%D7%99%D7%A9-%D7%AA%D7%95%D7%9C%D7%93%D7%95%D7%AA-%D7%97%D7%99%D7%99%D7%9D/ לכל שיר יש תולדות חיים], באתר "[https://maala.co.il/ מעלה]" ספטמבר 2023 על "אותות רחוקים של אור: שירים וציורים" מאת זלדה

==הערות שוליים==

קטגוריה:בוגרות קמרה אובסקורה - בית הספר לאמנות
קטגוריה:בוגרי קמרה אובסקורה - בית הספר לאמנות
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:סופרות ישראליות
קטגוריה:סופרים ישראלים
קטגוריה:ישראליות שנולדו ב-1979
קטגוריה:ישראלים שנולדו ב-1979
עובדיה שאקי

הרב רבינו עובדיה שאקי (18 ביוני 1882 – 28 ביוני 1949) היה שד"ר ודרשן, פילוסוף, חוקר פילוסופיה, קבלה והיסטוריה של תקופת התלמוד והגאונים.

==קורות חיים==
נולד בצפת ב-18 ביוני 1882 (ראש חודש תמוז ה'תרמ"ב) לרב אברהם חי שאקי, מחבר הספר "שער הקדים", אב בית הדין ורב העיר, בן למשפחת רבנים ספרדית-טורקית שהתיישבה בגליל חמישה דורות לפני לידתו: סבו היה הרב רפאל אברהם שאקי, מחבר הספר "שמן ראש" ואב סבו היה הרב יהודה שאקי, אב בית דין בקושטא שבטורקיה, שעלה לארץ ישראל בשנת 1806 וכיהן כרב העיר צפת. בצעירותו למד עובדיה אצל שחאדה לוי והרב ישועה פלאג'י.

בשל היותו אזרח צרפת, עם פרוץ מלחמת העולם הראשונה הוגלה לקורסיקה על ידי הטורקים. בקורסיקה התגורר בעיר הבירה אז'אקסיו במשך כחמש שנים, ושימש בתפקיד רבני. בתקופת שהותו שם כתב מאמרים לעיתונות הצרפתית והעברית בנושאי לאומיות וציונות.

בשנת 1920 (ה'תר"ף) חזר לצפת ויצא בשליחויות כשד"ר לערי חו"ל מטעם מוסדות ציבוריים. בערי מרוקו שהה שלוש שנים, ובין היתר ניצל תקופה זו למחקר בעניין קהילות יהודיות, וסיכם את רשמיו בספר שפרסם. בשליחויות אחרות ביקר באירופה המערבית, במדינות הבלקן, בסוריה ובלבנון. באחת מנסיעותיו למדינות הבלקן מילא שליחות אישית מטעם מנחם אוסישקין עבור קרן קיימת לישראל.

נאם בארץ ישראל ומחוץ לה בצרפתית, בלאדינו ובערבית.

לאחר שחזר לצפת שקד על כתיבת מאמרים ומחקרים עבור כתבי העת והעיתונות העברית בארץ ובעולם, ובין היתר שימש כחבר ועד הרבנים הספרדים בצפת.

בשנות חייו האחרונות נפגעה ראייתו, והמצור על צפת השפיע עליו לרעה, עד שהלך לעולמו ב-28 ביוני 1949 (ראש חודש תמוז ה'תש"ט), ונקבר בבית העלמין העתיק בצפת.

נישא לחנה לבית נזלי. לזוג נולדו שלושה ילדים: אסתר שאקי-ארזי, מרגלית טולידנו ואבנר חי שאקי.

== חיבוריו ==
* משלי אמת - כולל משלים כדרך בן סירא
* פרקים באהבת האלוהים והאדם - קובץ פילוסופי בנושאים דתיים
* יסודות ההויה - מחקרים
* מסעותי בהרי האטלס - פרקי מסע וזכרונות משליחויותיו בחו"ל

==קישורים חיצוניים==
* 
* יחזקאל נוסבאום, [http://www.jpress.nli.org.il/Olive/APA/NLI_heb/SharedView.Article.aspx?href=HZH%2F1949%2F07%2F28&id=Ar00303&sk=039AC793 הרב ר' עובדיה שאקי ז"ל], בעיתון הצופה, 28 ביולי 1949
* משה דוד גאון, [http://www.jpress.nli.org.il/Olive/APA/NLI_heb/SharedView.Article.aspx?href=HED%2F1949%2F09%2F09&id=Ar01400&sk=626E7B08 הרב רבינו עובדיה שאקי ז"ל], בעיתון הד-המזרח, 9 בספטמבר 1949
* 

==הערות שוליים==

קטגוריה:צפת: אישים
קטגוריה:צפת: רבנים
קטגוריה:שד"רים
קטגוריה:רבנים ספרדיים ישראלים
קטגוריה:יהודים הקבורים בבית הקברות בצפת
קטגוריה:אנשי היישוב ילידי הארץ
קטגוריה:פילוסופים יהודים צרפתים
קטגוריה:ישראלים שנולדו ב-1882
קטגוריה:ישראלים שנפטרו ב-1949
הפיגוע באדורה

הפיגוע באדורה הוא פיגוע טרור שביצעו מחבלים מארגון הטרור חמאס בהתנחלות אדורה ב-27 באפריל 2002. בפיגוע נרצחו 4 תושבי היישוב ונפצעו 7 ישראלים.

==הפיגוע==
הפיגוע אירע ביום שבת, מעט אחרי השעה 9 בבוקר. שני מחבלים חמושים ברובי M16 ולבושים במדי צה"ל ואפודי מגן, חתכו את גדר היישוב אדורה שממערב לעיר חברון וחדרו ליישוב.

בתחילה ניסו המחבלים לחדור לשני בתים ביישוב אך ללא הצלחה. בהמשך פרצו המחבלים לבית משפחת גרינברג. הם ירו למוות ב[https://laad.btl.gov.il/Web/He/TerrorVictims/Page/Default.aspx?ID=33103 קטיה גרינברג] ופצעו את בעלה ובנם. לאחר מכן הצליחו לחדור לבית משפחת שפי וירו על בני המשפחה. מהירי נהרגה הבת [https://laad.btl.gov.il/Web/He/TerrorVictims/Page/Default.aspx?ID=38108 דניאל] בת ה-5. אמה ושני אחיה נפצעו קל. בעת שהתכוונו לחזור על עקבותיהם הם נתקלו ב[https://laad.btl.gov.il/Web/He/TerrorVictims/Page/Default.aspx?ID=39443 יעקב כץ] ורצחו אותו. לאחר מכן המחבלים נתקלו בחברי כיתת הכוננות של היישוב, וירו למוות ב[https://laad.btl.gov.il/Web/He/TerrorVictims/Page/Default.aspx?ID=39468 אריק בקר].

בדרכם החוצה מן היישוב ירו על ניידת משטרה שחשה לאירוע. השוטרים לא הצליחו לזהות את מקור האש, ומשכך הצליחו המחבלים לברוח מהיישוב דרך הפרצה שיצרו בגדר.

אחר הצהריים של אותו יום הצליח כוח מילואים של צה"ל לחסל את אחד המחבלים ליד הכפר הערבי תפוח, כחמישה קילומטרים מדרום-מזרח לאדורה.

לאחר הפיגוע דיווחה רשת אל-מנאר של חזבאללה כי ארגון "צבא פלסטין" נטל את האחריות לפיגוע.

ביוני 2002 כוח של יחידת דובדבן עצר את פאדי מוחמד סאלם דואק, המחבל השני שביצע את הפיגוע. דואק שוחרר כעבור תשע שנים במסגרת עסקת שליט וגורש לרצועת עזה. הוא נהיה פעיל בכיר במודיעין הצבאי של חמאס וחוסל במרץ 2024 במהלך הקרב בבית החולים שיפא במלחמת חרבות ברזל.

ביוני 2003 נהרג עבדאללה קוואסמה, ראש הזרוע הצבאית של חמאס בחברון, שישראל ייחסה לו בין היתר אחריות לפיגוע באדורה.

==קישורים חיצוניים==
* [http://www.laad.btl.gov.il/Web/He/Victims/112.aspx?lastName=&firstName=&fatherName=&motherName=&place=&year=&month=&day=&yearHeb=&monthHeb=&dayHeb=&region=אדורה&period=&grave= הנרצחים בפיגוע], באתר לזכר האזרחים חללי פעולות האיבה
* 
* 
* 
*[https://www.youtube.com/watch?v=VNpx708r7NE&t=41s https://youtu.be/VNpx708r7NE]- דיווח של מבט בערוץ הראשון על הפיגוע

==הערות שוליים==

קטגוריה:יהודה ושומרון: פיגועי ירי
קטגוריה:פיגועים באינתיפאדה השנייה
קטגוריה:פיגועי טרור בשטחים ב-2002
קטגוריה:פיגועי חדירה ליישוב
קטגוריה:יהודה ושומרון: פיגועים
קטגוריה:אדורה
קטגוריה:רצח ילדים באינתיפאדה השנייה
קטגוריה:חמאס: פיגועים
אלברכט השני, דוכס בראונשווייג-לינבורג

אלברכט השני, דוכס בראונשווייג-לינבורג (בגרמנית: Albrecht II, Herzog zu Braunschweig und Lüneburg; אוגוסט 1268 – 22 בספטמבר 1318), היה דוכס בראונשווייג-לינבורג בין השנים 1279–1318.

==ביוגרפיה==
אלברכט נולד באוגוסט 1268, לאלברכט הראשון, דוכס בראונשווייג-לינבורג ולאדליידה ממונטפראט, בתם של בוניפאצ'ו השני, מרקיז מונטפראט ומרגריטה מסבויה.

בשנת 1279 מת אביו אלברכט הראשון, דוכס בראונשווייג-לינבורג, ואלברכט ואחיו ירשו את נחלותיו, תוך שבתחילה משמש כעוצר דודו קונרד מבראונשווייג-לינבורג, בישוף ורדן, ולאחר מכן אחיו היינריך. בשנת 1286 חילקו אלברכט ואחיו את הנחלות; היינריך הראשון, דוכס בראונשווייג-גרובנהאגן קיבל את אזור גרובנהאגן, וילהלם הראשון, דוכס בראונשווייג-לינבורג קיבל את אזור בראונשווייג, ואילו אלברכט קיבל את אזור גטינגן. בשנת 291 חילקו האחים סופית את הנחלות, אולם בשנת 1292 מת וילהלם הראשון, דוכס בראונשווייג-לינבורג, ואלברכט והיינריך ירשו את נחלותיו. בתחילה התעורר סכסוך בין האחים על חלוקת הנחלה, אולם עד מהרה השתלט אלברכט על רוב הנחלה שירשו מווילהלם.

ב-22 בספטמבר 1318 מת אלברכט, ובנו אוטו המתון, דוכס בראונשווייג-לינבורג ירש את נחלותיו.

==משפחתו==
בשנת 1284 התחתן אלברכט עם ריקסה מוורלה, בתם של היינריך הראשון, נסיך מקלנבורג-גיסטרוב וריקיסה בירגרסדוטר, ממנה נולדו לו 10 ילדים:
* אדליידה מבראונשווייג-לינבורג, התחתנה עם יוהאן, רוזן הסן התחתונה
* ריכנצה, אם המנזר של גאנדרסהיים
* מכטילד מבראונשווייג-לינבורג
* יוטה מבראונשווייג-לינבורג
* אוטו המתון, דוכס בראונשווייג-לינבורג (1292–1344)
* לודר מבראונשווייג-לינבורג
* אלברכט השני, בישוף הלברשטט (1294–1358)
* היינריך השלישי מבראונשווייג-לינבורג (1296–1362)
* מגנוס הראשון, דוכס בראונשווייג-לינבורג (1304–1369)
* ארנסט הראשון, דוכס בראונשווייג-גטינגן (1305–1367)

== אילן יוחסין ==

==קישורים חיצוניים==
* אלברכט השני, דוכס בראונשווייג-לינבורג 
* 

{| class="wikitable" style="margin:auto;text-align:center;"
|-
| colspan="3" align="center"| אלברכט השני, דוכס בראונשווייג-לינבורג בית ולף נולד:אוגוסט 1268 מת:22 בספטמבר 1318
|-
| rowspan="1" align="center"| אלברכט הראשון
| rowspan="2" align="center"| דוכסות בראונשווייג-לינבורג נסיכות בראונשווייג-וולפנביטל 1279–1291 1292–1318
| rowspan="1" align="center"| וילהלם הראשון
|-
| rowspan="1" align="center"| וילהלם הראשון
| rowspan="2" align="center"| אוטו המתון
|-
| rowspan="1" align="center"| הקמה חדשה
| rowspan="1" align="center"| דוכסות בראונשווייג-לינבורג נסיכות גטינגן 1286–1318
|}

קטגוריה:דוכסי בראונשווייג-לינבורג
קטגוריה:בית ולף
קטגוריה:ילידי 1268

קטגוריה:נפטרים ב-1318
הקורפוס התשיעי (האימפריה הגרמנית)

הקורפוס התשיעי (בגרמנית: IX. Armee-Korps) היה קורפוס של הצבא הפרוסי. הקורפוס לחם במלחמת צרפת–פרוסיה, ולאחריה הועבר לצבא הקיסרות הגרמנית. הוא לחם במלחמת העולם הראשונה ופורק עם סיומה.

==היסטוריה==
הקורפוס הוקם ב-30 באוקטובר 1866 וכמפקדו מונה אדווין פון מנטויפל. מטה הקורפוס היה באלטונה, וחייליו גויסו מפרובינציית שלזוויג-הולשטיין, הדוכסות הגדולה של מקלנבורג-שוורין והדוכסות הגדולה של מקלנבורג-שטרליץ. במהלך מלחמת צרפת–פרוסיה היה הקורפוס תחת פיקוד אלברכט גוסטב פון מנשטיין, ולחם בקרבות גרבלוט, אורליאן ולה מאן כחלק מהארמייה השנייה. במהלך התקופה שלאחר מכן, היה הקורפוס חלק מהארמייה השלישית. עם פרוץ מלחמת העולם הראשונה באוגוסט 1914, היה פרדיננד פון קוואסט מפקד הקורפוס. הקורפוס הועבר לארמייה הראשונה של פון קלוק, וכלל את הדיוויזיות ה-17 וה-18. הקורפוס לחם במונס, לה קאטו, המארן והסום. הוא המשיך להילחם בחזית המערבית, וב-1918 השתתף בקרב אמיין ובמבצע גנייזנאו. הוא פורק עם סיום המלחמה בהפסד גרמני ופירוקו של הצבא הקיסרי.

==מפקדים==
* גנרל חיל הפרשים אדווין פון מנטויפל (30 באוקטובר 1866 - 26 בינואר 1867)
* גנרל חיל הרגלים אלברכט גוסטב פון מנשטיין (26 בינואר 1867 - 23 בספטמבר 1873)
* גנרל חיל הרגלים הרמן פון טרצ'קוב (23 בספטמבר 1873 - 2 באוגוסט 1888)
* גנרל חיל הרגלים פאול פון לזצ'ינסקי (2 באוגוסט 1888 - 2 בפברואר 1891)
* גנרל חיל הפרשים אלפרד פון ולדרזה (2 בפברואר 1891 - 5 באפריל 1898)
* גנרל חיל הפרשים רוברט פון מאסוב (5 באפריל 1898 - 29 באוקטובר 1903)
* גנרל חיל הרגלים פרידריך פון בוק אונד פולאך (29 באוקטובר 1903 - 21 במאי 1907)
* גנרל חיל הפרשים הרמן פון וייטינגוף (21 במאי 1907 - 12 באפריל 1910)
* גנרל חיל הרגלים קרל פון פלטנברג (12 באפריל 1910 - 1 במרץ 1913)
* גנרל חיל הרגלים פרדיננד פון קוואסט (1 במרץ 1913 - 24 בינואר 1917)
* גנרל לוטננט הורסט ריטר אונד אדלר פון אטינגר (24 בינואר 1917 - 30 בספטמבר 1919)

==קישורים חיצוניים==

* [http://www.verwaltungsgeschichte.de/militaer.html הקורפוסים של הצבא הקיסרי] 
* [http://www.deutsche-kriegsgeschichte.de/akrkgk.html מפקדי הקורפוסים של הצבא הקיסרי] 
9
אלברכט הראשון, דוכס בראונשווייג-לינבורג

אלברכט הראשון, דוכס בראונשווייג-לינבורג (בגרמנית: Albrecht I, Herzog zu Braunschweig und Lüneburg; 1236 – 15 באוגוסט 1279) היה דוכס בראונשווייג-לינבורג בין השנים 1252–1279.

==ביוגרפיה==
אלברכט נולד בשנת 1236, לאוטו הראשון, דוכס בראונשווייג-לינבורג ולמתילדה מברנדנבורג, דוכסית בראונשווייג-לינבורג, בתם של אלברכט השני, מרקיז ברנדנבורג ומתילדה מגרוייטש.

בשנת 1252 מת אביו אוטו הראשון, דוכס בראונשווייג-לינבורג, ואלברכט ואחיו יוהאן, דוכס בראונשווייג-לינבורג ירשו את נחלותיו.

שלטונו של אלברכט הוטרד בתחילה מכמה עימותים מזוינים, שכן הדוכסים של בית ולף עדיין נאלצו להתמודד עם בית הוהנשטאופן שנכחדה בזמן שלטונו. בשנים 1260-1261 נלחמו כוחותיו של אלברכט נגד אריק הראשון, דוכס שלזוויג, שבא בשם המלכה מרגרטה סמביריה ובנה הקטין, אריק החמישי, מלך דנמרק. בשנת 1263 השתתף אלברכט במלחמת הירושה הטורינגית, כדי לתמוך בטענות חמותו, סופיה מתורינגיה, דוכסית בראבנט.

ב-31 במאי 1267 הסכימו אלברכט ויוהאן לחלק את הנחלות, ואכן בשנת 1269 אירעה החלוקה. אלברכט חילק את השטח, בזמן שיוהאן קיבל את הזכות לבחור את חלקו. יוהאן לקח את החצי הצפוני כולל את האזור של לינבורג, צלה והנובר, ואילו אלברכט קיבל את החלק הדרומי סביב הערים בראונשווייג ווולפנביטל, ולאחר מכן התרכז בטיפוח נחלותיו, נסיכות בראונשווייג-וולפנביטל.

במהלך האינטרגנום הקיסרי, צידד אלברכט באוטוקאר השני, מלך בוהמיה, עד לתבוסתו הסופית שלו בקרב מרספלד בשנת 1278. כאשר מת אחיו יוהאן בשנת 1277, שימש אלברכט כעוצר לאחיינו אוטו השני, דוכס בראונשווייג-לינבורג.

ב-15 באוגוסט 1279 מת אלברכט, ובניו ירשו את נחלותיו בשותפות.

==משפחתו==
ב-13 ביולי 1254 התחתן אלברכט עם אליזבת מבראבנט, בתם של היינריך השני, דוכס בראבנט וסופיה מתורינגיה, דוכסית בראבנט, אך לא היו לו ילדים ממנה.

בשנת 1263 התחתן אלברכט עם אדליידה ממונטפראט, בתם של בוניפאצ'ו השני, מרקיז מונטפראט ומרגריטה מסבויה, ממנה נולדו לו 7 ילדים:
* היינריך הראשון, דוכס בראונשווייג-גרובנהאגן (1267–1322)
* אלברכט השני, דוכס בראונשווייג-לינבורג (1268–1318)
* וילהלם הראשון, הדוכס בראונשווייג-לינבורג (1270–1292)
* אוטו מבראונשווייג-לינבורג (לא ידוע–1346)
* מטילדה מבראונשווייג-לינבורג (לא ידוע–1310, התחתנה עם הנריק השלישי, דוכס גלוגוב
* לותר פון בראונשווייג (לא ידוע–1335)
* קונרד מבראונשווייג-לינבורג (לא ידוע–1303)

== אילן יוחסין ==

==קישורים חיצוניים==

* [https://www.deutsche-biographie.de/gnd122098919.html#ndbcontent אלברכט הראשון, דוכס בראונשווייג-לינבורג] 

{| class="wikitable" style="margin:auto;text-align:center;"
|-
| colspan="3" align="center"| אלברכט הראשון, דוכס בראונשווייג-לינבורג בית ולף נולד:1236 מת:15 באוגוסט 1279
|-
| rowspan="1" align="center"| אוטו הראשון
| rowspan="1" align="center"| דוכסות בראונשווייג-לינבורג 1252–1269
| rowspan="1" align="center"| חלוקת הדוכסות
|-
| rowspan="1" align="center"| הקמה חדשה
| rowspan="1" align="center"| דוכסות בראונשווייג-לינבורג נסיכות בראונשווייג-וולפנביטל 1269–1279
| rowspan="1" align="center"| היינריך הראשון אלברכט השני וילהלם הראשון
|}

קטגוריה:דוכסי בראונשווייג-לינבורג
קטגוריה:בית ולף
קטגוריה:ילידי 1236

קטגוריה:נפטרים ב-1279
פזואלוס

פזואלוס (נקרא גם: פיג'ואלס, דבלה או דבלאס) הוא מאפה מסורתי לפורים הנחשב למקבילה הספרדית לאוזן המן של המטבח האשכנזי. הפזואלו הוא בצק דק, מטוגן ופריך העשוי מקמח והרבה ביצים. יהודים טורקיים נוהגים להוסיף ברנדי לבצק, בעוד שיהודי לוב תוניס ומרוקו (לגרסה המרוקאי ראה שבקייה) אוכלים את הפזואלוס עם קינמון וסירופ. הפזואלוס דומים בסגנונם לפסטינוס האנדלוסיים, על אף שהאחרון נאכל עם דבש.

== ראו גם ==
* המטבח היהודי
* המטבח הלובי
*
* המטבח הישראלי
* המטבח המרוקאי
*שבקייה

קטגוריה:המטבח הישראלי
קטגוריה:המטבח היהודי
קטגוריה:מאפים ישראליים
קטגוריה:מאכלי פורים
קטגוריה:המטבח היהודי ספרדי
קטגוריה:המטבח הישראלי: קינוחים
The Revivalists

The Revivalists הם להקת רוק אמריקאית שנוסדה בניו אורלינס, לואיזיאנה בשנת 2007. פירוש שם הלהקה באנגלית הוא "התחייה".

== היווצרות הלהקה ==
הלהקה הוקמה כאשר הזמר הראשי דייוויד שו פגש את הגיטריסט זאק פיינברג כאשר הוא נסע על אופניו. פיינברג, מצא את עצמו רוכב על פני שו, ששר שיר בשם "Purple Heart". השניים החלו לשוחח והחליטו להיפגש מאוחר יותר באותו יום כדי לנגן ביחד. הצמד התחיל לנגן עם אנדרו קמפנאלי, מתופף שפיינברג הכיר. לאחר שבוע, הגרסה המוקדמת ביותר של הלהקה ניגנה את המופע הראשון שלהם. כאשר יש הייתה להם הזדמנות להופיע כמה שבועות מאוחר יותר, הם בחרו לקרוא ללהקה "The Revivalists". אלבום הבכורה שלהם, Vital Signs, שוחרר ב -3 במרץ 2010, והופק על ידי כריס פיני. כיום הלהקה כוללת את אד וויליאמס, רוב אינגראהם, ג'ורג' ג'אקס ומייקל ג'יררדוט.

== חברי הלהקה ==
אד וויליאמס- גיטרת פדל סטיל
עטיפת האלבום Vital Signs
דייוויד שו- זמר ראשי

זאק פיינברג- גיטרה

רוב אינגראהם- סקסופון

ג'ורג' ג'אקס- גיטרה בס

אנדרו קמפאנלי- תופים

מייקל ג'יררדוט- טרומבון

== קישורים חיצוניים ==

* 

2017 07
קטגוריה:להקות רוק אמריקאיות
הדיוויזיה ה-16 (האימפריה הגרמנית)

הדיוויזיה ה-16 (בגרמנית: 16. Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה. 

==היסטוריה==
הדיוויזיה הוקמה בשנת 1818, וב-1866 לחמה במלחמת אוסטריה–פרוסיה. בקרב קניגרץ לחמה כחלק מהקורפוס ה-8 אשר היה חלק מארמיית האלבה. הדיוויזיה השתתפה גם במלחמת צרפת–פרוסיה בקרבות ספיצ'רן, מארס-לה-טור, גרבלוט, מץ וסן קוונטין. 

עם פרוץ מלחמת העולם הראשונה באוגוסט 1914 הייתה הדיוויזיה חלק מהקורפוס ה-8 בפיקוד אריך טילף פון טשפה אונד וידנבאך, אשר היה חלק מהארמייה הרביעית בפיקוד אלברכט, דוכס וירטמברג. הדיוויזיה השתתפה בכיבוש לוקסמבורג ובפלישה הגרמנית לבלגיה ונטלה חלק במערכה על הגבולות. לאחר מכן השתתפה הדיוויזיה בפלישה לצרפת בנסיגה הגדולה למארן ובקרב על הסום. בסוף 1916 היא הועברה לתקופה קצרה לחזית המזרחית, אולם ב-1917 הוחזרה לחזית המערבית והשתתפה בקרב פשנדל ובקרב השני על האן. ב-1918 היא השתתפה במתקפת האביב ובקרב השני על הסום.

==מפקדים==
* גנרל-לוטננט היינריך פון איזר (30 במרץ 1839 - 2 באוקטובר 1844)
* גנרל-לוטננט היינריך פון הולבן (3 באוקטובר 1844 - 12 באפריל 1848)
* גנרל-לוטננט פרידריך וילהלם פון דונקר (13 באפריל 1848 - 15 ביולי 1850)
* גנרל-לוטננט אדוארד פון בונין (16 ביולי 1850 - 18 בפברואר 1852)
* גנרל-לוטננט לאופולד פון גאיל (19 בפברואר 1852 - 2 ביוני 1858)
* גנרל-לוטננט קרל גוסטב תיאודור פון ארנים (3 ביוני 1858 - 18 בדצמבר 1863)
* גנרל-לוטננט פרידריך אוגוסט פון אצל (19 בדצמבר 1863 - 29 באוקטובר 1866)
* גנרל-לוטננט אלברט כריסטוף גוטליב פון בארנקו (29 באוקטובר 1866 - 19 ביולי 1871)
* גנרל-לוטננט אלכסנדר פון קראץ-קושלאו (20 ביולי 1871 - 3 במרץ 1879)
* גנרל-לוטננט הרמן פון ויכמן (4 במרץ 1879 - 26 בנובמבר 1883)
* גנרל-לוטננט פרנץ יוסטוס יוליוס פון טרנק (6 בדצמבר 1883 - 7 במרץ 1887)
* גנרל-לוטננט קרל פרידריך פרנץ ויקטור פון אלטן (8 במרץ 1887 - 14 בנובמבר 1887)
* גנרל-לוטננט אוגוסט פון לנצן (15 בנובמבר 1887 - 23 במרץ 1890)
* גנרל-לוטננט אוגוסט זיבק (24 במרץ 1890 - 26 בינואר 1893)
* גנרל-לוטננט גאורג פון אסטרליי (27 בינואר 1893 - 16 בדצמבר 1896)
* גנרל-לוטננט גינטר פון שלוטהיים (17 בדצמבר 1896 - 26 בינואר 1900)
* גנרל-לוטננט אוסקר זרנו (27 בינואר 1900 - 17 במאי 1901)
* גנרל-לוטננט פרידריך פון שלה (17 במאי 1901 - 16 בפברואר 1903)
* גנרל-לוטננט לותאר פון טרותה (17 בפברואר 1903 - 21 במאי 1904)
* גנרל-לוטננט הוגו פון קולאני (22 במאי 1904 - 14 בפברואר 1906)
* גנרל-לוטננט קונרד פון האוזמן (15 בפברואר 1906 - 17 בפברואר 1908)
* גנרל-לוטננט ארנסט קונצה (18 בפברואר 1908 - 20 באפריל 1911)
* גנרל-לוטננט קורט פון לינדנאו (21 באפריל 1911 - 2 בפברואר 1914)
* גנרל-לוטננט גאורג פוקס (3 בפברואר 1914 - 28 באוגוסט 1916)
* גנרל מיור אוטו פון זאבורובסקי (29 באוגוסט 1916 - 4 בנובמבר 1916)
* גנרל-לוטננט תאודור מנגלביר (5 בנובמבר 1916 - 2 בינואר 1917)
* גנרל-לוטננט ארתור פון ליטוויץ (3 בינואר 1917 - 2 באוגוסט 1918)
* גנרל-לוטננט פאולוס פון שטולצמן (3 באוגוסט 1918 - 8 במאי 1919)

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
==קישורים חיצוניים==

16
16
פלוריאן תובאן

פלוריאן תובאן (בצרפתית: Florian Thauvin; נולד ב-26 בינואר 1993) הוא כדורגלן צרפתי המשחק באודינזה בעמדת הקיצוני. 

==קריירת מועדונים==
תובאן התחיל את הקריירה שלו בקבוצות ילדים ונוער מקומיות בעיר הולדתו אורליאן כגון: אינגרה, סנט-ז'אן-דה-לה-רולה ואורליאן. בגיל 15 הצטרף לקבוצת הנוער של גרנובל. ב-11 במרץ 2011 תובאן ערך את הופעת הבכורה בקבוצה הבוגרת בתיקו 1-1 נגד ואן.

ב-19 ביולי 2011 תובאן חתם בבסטיה והיה שותף לחזרה של המועדון לליגת העל הצרפתית בסיום העונה. ב-28 באוקטובר 2012 תובאן הבקיע את שער הבכורה שלו עבור בסטיה בניצחון 1–3 נגד בורדו. ב-29 בינואר 2013 תובאן חתם בליל תמורת 3.5 מיליון אירו, אך נשאר בבסטיה כשחקן מושאל עד לסיום העונה. בסיום העונה נבחר לשחקן הצעיר של העונה בליגה הצרפתית.

ב-3 בספטמבר 2013 תובאן עזב את ליל וחתם במרסיי תמורת 15 מיליון אירו.

ב-19 באוגוסט 2015 תובאן חתם בניוקאסל יונייטד תמורת 15 מיליון פאונד ובנוסף רמי קבאלה עשה את הדרך ההפוכה כשחקן מושאל עם אופציה לרכישה. ת'אווין הושיט לו את חולצת 20 הקאבלה היוצאת. תובאן ערך את הופעת הבכורה שלו בניוקאסל במשחק הליגה נגד מנצ'סטר יונייטד באולד טראפורד כאשר נכנס כמחליף בדקה ה-69 במקומו של גבריאל אוברטן.

ב-31 בינואר 2016 תובאן הושאל למרסיי עד לסיום העונה. ב-20 באפריל 2016 הבקיע את השער היחיד בחצי גמר הקופה דה פרנס נגד סושו. בנוסף הבקיע גם את השער הראשון של מרסיי במשחק הגמר נגד פריז סן-ז'רמן שנגמר בהפסד של מרסיי 2–4. ב-4 באוגוסט 2016 תובאן האריך את תקופת השאלתו במרסיי בעונה נוספת. בנובמבר פורסם כי מרסיי תרכוש בקיץ את כרטיס השחקן של תובאן תמורת 11 מיליון אירו. ב-30 באפריל 2017 הבקיע את השלושער הראשון שלו בקריירה בניצחון 1–5 נגד אנז'ה.

ב-7 במאי 2021 חתם בטיגרס מליגת העל המקסיקנית, והצטרף לקבוצה בתום החוזה שלו במרסיי ביוני 2021.

ב-31 בינואר 2023 חתם לשלוש וחצי שנים באודינזה.
==קריירה בינלאומית==
תובאן שיחק בצעירותו בכל הנבחרות הצעירות של צרפת והיה שותף לזכייה של נבחרת הנוער בגביע העולם בכדורגל עד גיל 20 בשנת .

במרץ תובאן זומן לראשונה לסגל נבחרת צרפת לקראת המשחקים נגד ו. ב-2 ביוני 2017 תובאן ערך את הופעת הבכורה שלו בנבחרת בניצחון 0–5 נגד .

תובאן היה שותף לזכיית צרפת במונדיאל 2018.

ב-11 ביוני 2019, בניצחון 0–4 על אנדורה במסגרת מוקדמות יורו 2020, הבקיע תובאן את שער הבכורה שלו בבעיטת מספרת בדקה ה46.

==תארים==
; בסטיה
*ליגה 2: 

; נבחרת צרפת
*גביע העולם בכדורגל עד גיל 20: 2013
*גביע העולם: 2018
; אישיים
*הכדורגלן הצעיר של העונה בליגה הצרפתית: 
*כדורגלן החודש בליגה הצרפתית: מרץ 
*כדורגלן העונה של מרסיי: 

==קישורים חיצוניים==

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני גרנובל
קטגוריה:כדורגלני בסטיה
קטגוריה:כדורגלני ליל
קטגוריה:כדורגלני אולימפיק מרסיי
קטגוריה:כדורגלני ניוקאסל יונייטד
קטגוריה:כדורגלני טיגרס
קטגוריה:כדורגלני אודינזה
קטגוריה:כדורגלני נבחרת צרפת
קטגוריה:ספורטאים צרפתים באנגליה
קטגוריה:ספורטאים זרים במקסיקו
קטגוריה:ספורטאים צרפתים באיטליה
קטגוריה:כדורגלני מונדיאל 2018
קטגוריה:כדורגלנים צרפתים באולימפיאדת טוקיו (2020)
קטגוריה:צרפתים שנולדו ב-1993
מחלף שמריהו מזרח

מחלף שמריהו מזרח הוא מחלף המחבר את כביש 20 ואת כביש 531. המחלף ממוקם בין כפר שמריהו, רעננה והרצליה. המחלף הוקם על ידי נתיבי ישראל בעזרת קבלני הביצוע אשטרום ומחצבת ורד.

המחלף נפתח לתנועה באפריל 2017,<ref></ref> ואיפשר התחברות מאיילון צפון לכביש 531 לכיוון מזרח ומכביש 531 לכיוון מערב לאיילון צפון המוביל לכביש 20. ב־8 באוגוסט 2018 נחנכה ההתחברות מכביש 531 לכיוון מערב לאיילון דרום לכיוון תל אביב.
ב־14 בדצמבר 2018 נפתח המחלף במלואו, והוא מאפשר את החיבור של איילון דרום דרכו. פתיחה זו סיימה את פרויקט כביש 531.

מחלף זה הוא אחד המחלפים הייחודיים בארץ: סוג המחלף הוא מחלף T, והוא מחבר גם תשתיות של כבישים (בצבע כחול בתמונה) וגם תשתית מסילתית של רכבת ישראל (באפור). המחלף מחבר את מסילת השרון למסילת החוף באופן מלא כאשר הוא מאפשר לרכבות המגיעות מכל כיוון להמשיך לכל כיוון.
במחלף נבנתה תחנת שאיבה מהגדולות בארץ עם אוגר המכיל כ־30,000 מ"ק, למניעת הצפות של האזור.

== קישורים חיצוניים ==

* [https://web.archive.org/web/20170729132655/http://www.kfar-shemaryahu.muni.il/?CategoryID=270&ArticleID=605 פרויקט 531/20] באתר עיריית כפר שמריהו
* [http://www.shapir.co.il/%D7%AA%D7%A9%D7%AA%D7%99%D7%95%D7%AA-%D7%A4%D7%A8%D7%95%D7%99%D7%A7%D7%98%D7%99%D7%9D-%D7%91%D7%94%D7%A7%D7%9E%D7%94/%D7%9B%D7%91%D7%99%D7%A9-20%D7%97%D7%99%D7%91%D7%95%D7%A8-%D7%A2%D7%9D-%D7%9B%D7%91%D7%99%D7%A9-531/ כביש 20 וחיבור עם כביש 531] באתר שפיר הנדסה ותעשייה

== הערות שוליים ==

שמריהו מזרח, מחלף
שמריהו מזרח, מחלף
קטגוריה:כביש 531: מחלפים
קטגוריה:ישראל: מחלפים וצמתים מסילתיים
קטגוריה:כפר שמריהו: תחבורה